
Pentru o lume, bazată, în mare parte, pe profit şi interese materiale, sfinții, prin 
sfintele lor moaşte, mărturisesc prezenţa şi lucrarea lui Dumnezeu în această lume, 
care, deşi este supusă păcatului, nu este distrusă total, ci este chemată la sfinţenie. 
Sfinţenia nu anihilează firescul, normalul, ci întregeşte, completează şi reface ceea 
ce lipseşte. Nici un sfânt nu s-a prezentat ca purtător de lucruri suprafireşti, ci, în 
răbdare, a mărturisit credinţa, a apărat-o, uneori cu preţul vieţii, dar a şi sădit-o, 
prin faptele lui, în sufletele şi inima multor generaţii. În Sinaxarul Bisericii noastre 
este consemnată la data de 7 iulie, ziua martiriului Sfintei Chiriachi. O sfântă, 
martiră pentru credinţa în Mântuitorul lisus Hristos, cel mort şi înviat, care a avut 
curajul de a înfrunta păgânătatea, întunericul, compromisul, duplicitatea, şi a pece- 
tlui, cu preţul propriei vieţi pământeşti, trecătoare, credinţa în Mântuitorul Hristos. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Adunându-ne să cerem ajutorul Sfintei muceniţe Chiriachi în nevoile şi necazurile 
ce ne cuprind pe noi, să o lăudăm pentru nevoinţele sale cele purtătoare de biruinţă 
şi să-i strigăm cu credinţă: Fecioară sfântă, roagă pe Milostivul Dumnezeu să ne 
dea cuvânt luminat, pătrunderea minţii şi curăţia în gând şi în fapte bune, ca să 
prea mărim cum se cuvine vitejia ta prin care ţi-ai dat trupul jertfă fără de prihană 
lui Hristos Dumnezeu, şi să-ţi cântăm totdeauna: Bucură-te, Sfântă muceniţă 
Chiriachi, pentru Hristos mult pătimitoare! 


Icosul 1 

Pornind păgânul împărat Dioclețian prigoană înfricoşată pentru nimicirea Evan- 
gheliei lui Hristos, insufla groază şi împrăştia moarte asupra drept credincioşilor 
creştini. Tu însă, fecioară Chiriachi, ai înfruntat trufia lui, i-ai nesocotit poruncile şi 
nu te-ai înfricoşat de îngrozirile tiranului. Ai predicat pe Dumnezeul cel adevărat şi 
ai umilit pe vrăjmaşii Crucii. Pentru aceasta şi noi îţi cântăm: 

Bucură-te, că ai avut părinţi bine credincioşi pe Dorotei şi Evsevia; 

Bucură-te, că şi ei au fost chinuiţi şi ucişi, pentru că au mărturisit dreapta credinţă; 
Bucură-te, că ai crezut în dragostea lui Dumnezeu şi în ascultarea Evangheliei; 
Bucură-te, că ai venit în lume, în zi de Duminică, al cărei nume îl porţi; 

Bucură-te, că ai fost hărăzită Domnului încă de la naştere; 

Bucură-te, că viaţă virtuoasă ai dus din copilărie; 


Bucură-te, că prea frumoasă la chip ai fost, dar şi mai aleasă ţi-a fost frumuseţea 
sufletului; 

Bucură-te, că prea înţeleaptă hotărâre ai luat să rămâi fecioară; 

Bucură-te, că ai adus dumnezeiescului Mire, drept zestre, credinţă vitejească şi dra- 
gostea până la jertfă; 

Bucură-te, că prin nevoinţele tale, rodul mântuirii ţi-ai agonisit; 

Bucură-te, că înaintea sicriului moaştelor tale căzând noi, credincioşii, îţi strigăm: 
Bucură-te, Sfântă muceniţă Chiriachi, pentru Hristos mult pătimitoare! 


Condacul 2 
Credinţa şi dragostea ta de Dumnezeu şi chinurile ce ai suferit pentru EI, care este 
Calea, Adevărul şi Viaţa, te-au învrednicit de cerească fericire împreună cu cetele 
îngerilor. Stând împreună cu ei înaintea Creatorului tuturor, roagă-L, sfântă muce- 
niță, pentru noi, cei necăjiţi în multe feluri, pentru ca dimpreună cu tine să-l cân- 
tăm: Aliluia! 


Icosul 2 

Fiind frumoasă la chip şi cu multă avuţie pământească, mulţi tineri de bun neam te- 
au cerut în căsătorie. Tu însă, fecioară, i-ai rugat pe părinții tăi să te lase să slujeşti 
numai Domnului şi Dumnezeului Tău, lisus Hristos. Și ei s-au bucurat de înţelep- 
ciunea ta. Însă tinerii aceia, înfuriaţi că nu i-ai băgat în seamă, te-au pârât că 
împreună cu părinţii tăi nu vă închinaţi zeilor şi nu-i cinstiţi pe zei. Pentru aceasta 
Dorotei şi Evsevia au fost batjocoriţi, chinuiţi şi martirizaţi, iar tu trimisă ai fost la 
judecată la celălalt împărat, Maximian, care, uimit de frumuseţea ta ţi-a cerut să 
slujeşti de bunăvoie idolilor săi. Tu însă, care ai rămas neclintită în credința Dom- 
nului Hristos, primeşte de la noi, smeriţii, cântarea de laudă: 

Bucură-te, că şi împăratul a rămas uimit de frumuseţea ta; 

Bucură-te, că făgăduinţele lui nu te-au ademenit şi l-ai uimit cu frumuseţea sufle- 
tului tău; 

Bucură-te, că îngrozirile şi amenințările lui nu te-au înduplecat; 

Bucură-te, că i-ai răspuns că prin nimic nu te va despărți de Hristos; 

Bucură-te, că te-au întins la pământ şi te-au bătut fără milă; 

Bucură-te, că faţa ta strălucea atunci ca a lui Moise, când a coborât din muntele 
Sinai; 

Bucură-te, că ai rămas luceafăr al Bisericii creştineşti; 

Bucură-te, că prin suferinţele tale te-ai înălțat mai presus de luceafăr; 

Bucură-te, a vieţii noastre stea strălucitoare şi călăuzitoare; 

Bucură-te, a credinţei noastre smirnă bine mirositoare; 

Bucură-te, cădelniţă de aur, ce duci la Dumnezeu tămâia rugăciunilor noastre, pen- 
tru care cu evlavie îţi cântăm; 


Bucură-te, Sfântă muceniţă Chiriachi, pentru Hristos mult pătimitoare! 


Condacul 3 

O, fecioară şi muceniţă care ai suferit munci înfricoşate pentru Dumnezeul luminii 
şi al adevărului, ascultă cu dragoste cererile şi rugăciunile nevrednicilor Săi robi. 
Caută spre necazurile şi lhpsurile ce vin peste noi şi roagă-L să mântuiască sufletele 
noastre, ale celor ce cu inimă curată cu tine cântăm: Aliluia! 


Icosul 3 

Ruşinat că nu te-a putut îndupleca să te lepezi de Hristos Dumnezeu, împăratul 
Maximian te-a trimis la Ilarion, cumplitul cârmuitor al Bitiniei. Înfuriat că nici el 
nu te-a putut clinti din credinţa cea adevărată, a poruncit să te spânzure de cosițele 
părului Tău cel frumos şi să te ardă cu făcli. Tu însă ai răbdat cu bucurie şi te-ai 
arătat veselă, prea slăvind pe Dumnezeu; iar noi, minunându-ne de răbdarea ta cea 
tare, cu cucernicie te fericim cu laude ca acestea: 

Bucură-te, că ai ţinut totdeauna aprins în sufletul Tău focul dragostei de Dum- 
nezeu; 

Bucură-te, că trupul ţi-a fost ars cu făclii, pentru Dumnezeul nostru, cel împuns cu 
sulița în coastă; 

Bucură-te, că pentru dragostea lui Hristos cel suit pe Cruce pentru noi, ai fost şi tu 
spânzurată; 

Bucură-te, că pe pământ ai fost pătimitoare pentru Dumnezeul cel adevărat care în 
ceruri împreună cu cetele Sfinților te-a aşezat; 

Bucură-te, că acum te îmbraci cu strălucirea cea neapusă a feţei Lui; 

Bucură-te, biruitoarea vrăjmaşilor acelora care cu inimă înfrântă şi smerită se roagă 
către tine; 

Bucură-te, că sufletul tău l-ai arătat cu adevărat locaş strălucit al lui Dumnezeu; 
Bucură-te, că prin credinţă şi curăţia ta, ai odrăslit credincioşilor roduri de viaţă 
dătătoare; 

Bucură-te, că aceasta ţi-a pricinuit desfătarea cea nemuritoare; 

Bucură-te, neîncetată rugătoare pentru noi, cei slabi în credinţă şi căzuţi în ispitiri 
pătimitoare; 

Bucură-te, grabnica noastră ajutătoare în nevoi şi în necazuri: 

Bucură-te, Sfântă muceniţă Chiriachi, pentru Hristos mult pătimitoare! 


Condacul 4 

Văzând bărbăţia ta în înfricoşatele munci la care te supuneau păgânii, mulţi dintre 
cei ce erau de față se minunau zicând: "Cum o fecioară slabă la trup poate răbda 
atât de vitejeşte chinuri ca acestea?" Dar luminându-se prin Duhul Sfânt şi înţe- 

legând că această neasemănată tărie îi vine de la Dumnezeu, pe care îl mărturiseai, 
au început şi ei împreună cu tine a cânta: Aliluia! 


Icosul 4 

Dacă a văzut că eşti mai tare decât diamantul, a poruncit Ilarion să te arunce în 
temniță. Uimit că a doua zi te-a văzut sănătoasă, nu a priceput păgânul de unde ţi-a 
venit vindecarea şi puterea, şi te-a îndemnat să mulţumeşti zeilor săi celor min- 
cinoşi. Tu însă sfântă muceniţă, ai avut curajul să strigi chinuitorului celui cumplit: 
”Nu lor, Ilarioane, care sunt pământ şi piatră, ci Domnului meu lisus Hristos, în 


care cred cu toată ființa mea, mă închin, pentru că 
. Pentru aceasta şi noi îți cântăm: 


Bucură-te, că, împuternicire primind în sufletul tău curat, ai hotărât a răbda orice 
pentru dreapta credinţă şi pentru Dumnezeul cel adevărat; 

Bucură-te, că ai fost dusă apoi în templul cel păgânesc; 

Bucură-te, că şi acolo te-ai rugat Domnului, care a trimis cutremur şi toate chi- 
purile idoleşti a sfărâmat,; 

Bucură-te, că vânt mare a dezlănţuit şi cenuşa le-a spulberat; 

Bucură-te, că fulger din cer cu rugăciunea ta ai coborât; 

Bucură-te, că atunci înfricoşatul Ilarion, chinuitorul Tău cel nemilos, de flacăra 
Duhului Sfânt ca de un fulger a fost mistuit; 

Bucură-te, că toţi s-au mirat foarte de puterea Domnului Tău; 

Bucură-te, că pe pământ pildă de credinţă tuturor creştinilor te-ai arătat; 

Bucură-te, că suferinţele, pe care bărbăteşte le-ai răbdat, în Împărăţia lui Dumne- 
zeu te-au înălțat; 

Bucură-te, că de atunci toată Biserica creştină te laudă şi-ţi cântă ţie; 

Bucură-te, şi ne ajută pe cei ce te lăudăm cu evlavie; 

Bucură-te, Sfântă muceniţă Chiriachi, pentru Hristos mult pătimitoare! 


Condacul 5 

Tăria curajului Tău, fecioară, bărbăţia şi dragostea ta în apărarea dreptei credinţe 
rămân pildă pentru toţi credincioşii. Cum însă noi suntem slabi şi ne temem să nu 
fim biruiţi de ispite, alergăm la ajutorul Tău cel neclintit, Sfântă muceniţă Chi- 
riachi. Mijloceşte către Domnul Puterilor să nu ne părăsească în slăbiciunile 
noastre şi să ne mântuiască pe noi, cei ce îi cântăm împreună cu tine: Aliluia? 


Icosul 5 

Uimiţi fund de diamantul răbdării tale, laude aducem luptelor tale, prea mărim 
suferinţele şi fericim sfârşitul Tău cel mucenicesc. Nu trece cu vederea, Sfântă mu- 
ceniţă Chiriachi, cererile cele spre mântuire ale celor ce cu credinţă cădem înaintea 
dreptei tale celei ocrotitoare, rugându-ne ca la un sfânt acoperământ şi zicând 


"ajută-ne pe noi să ne izbăvim din nevoi şi din necazuri”, pentru ca împreună cu 
tine să cântăm cu bucurie: 

Bucură-te, că nu ţi-au putut strivi dragostea de Dumnezeu; 

Bucură-te, că ai uimit pe toţi păgânii prin curajul Tău izvorât din credinţa în 
Dumnezeu; 

Bucură-te, că te-au aruncat apoi şi în foc; 

Bucură-te, că asemenea tinerilor din Babilon, neatinsă de văpaie ai rămas; 
Bucură-te, că şi pe rug n-ai încetat a te ruga Mirelui Tău celui ceresc; 

Bucură-te, căci cu toate chinurile la care ai fost supusă, ai rămas neclintită în cre- 
dinţa cea adevărată; 

Bucură-te, că mulţi dintre privitori au crezut prin tine în Hristos Dumnezeu, care te 
ocrotea ca pe o aleasă comoară; 

Bucură-te, că de adevăratul Dumnezeu nu te-ai lepădat niciodată; 

Bucură-te, că pentru aceasta, cu mărire veşnică ai fost împodobită; 

Bucură-te, căci cu mari daruri te-a înzestrat Domnul pentru care ai pătimit şi viaţa 
ţi-ai dat; 

Bucură-te, şi ne întăreşte în faţa ispitelor cu darul Tău; 

Bucură-te, Sfântă muceniţă Chiriachi, pentru Hristos mult pătimitoare! 


Condacul 6 

Uşurează, cu rugăciunile tale, Sfântă muceniţă Chiriachi, nevoile vieţii pămân- 
feşti şi găteşte calea mântuirii pentru toţi credincioşii din ţara noastră, cei 
străjuiți de moaştele sfinte ale mâinii tale, înaintea cărora, plecându-ne cu umilinţă 


şi cu credinţă nestrămutată rugându-ne, îl prea mărim pe Dumnezeu cu cântare de 
laudă: Aliluia! 


Icosul 6 
Fiind închisă în temniţă, te-ai învrednicit, prea fericită, de cercetarea Domnului 
Hristos, care ţi S-a arătat în slavă, spunându-i: " 


”. Astfel ţi-a vindecat sângerările, trupul ţi-a împu- 
ternicit, sufletul ţi-a înveselit, iar pe noi ne-a învăţat să-ţi cântăm aşa: 

Bucură-te, că ai fost bătută fără milă pentru Hristos, care a răbdat bătăi pentru noi; 
Bucură-te, că prin răbdarea ta ai înfrânt pe vrăjmaşul cel nevăzut; 

Bucură-te, că răni ai răbdat pe trupul Tău pentru Domnul Hristos; 

Bucură-te, că Dumnezeu însuşi ţi-a vindecat rănile trupului tău cel fecioresc; 
Bucură-te, că Domnul Hristos, Lumina Lumii, ţi S-a arătat în temniță; 

Bucură-te, că prin închisoarea pământească ai intrat în minunatul sălaş al cerului; 
Bucură-te, că ţi-ai împodobit strălucita haină a muceniciei cu sângele Tău vărsat 
pentru credinţă; 


Bucură-te, că şi îngeri de lumină au fost trimişi să te întărească în suferinţă; 
Bucură-te, că ei ţi-au deschis uşile lăcaşului ceresc al Domnului; 

Bucură-te, că, prin rugăciunile tale, noi ne vindecăm de suferinţele trupeşti şi su- 
fleteşti; 

Bucură-te, ajutătoarea noastră în necazurile şi în nevoile vieții pământeşti; 
Bucură-te, Sfântă muceniţă Chiriachi, pentru Hristos mult pătimitoare! 


Condacul 7 

Silindu-se întunecatul tiran să te întoarcă cu făgăduieli amăgitoare şi cu îngroziri 
înfricoşate de la adevărata credinţă, tu, ştiind îndemnul lui Dumnezeu: "Îndrăzniţi, 
Eu am biruit lumea", ai răspuns cu îndrăzneală: ”Nu te mai osteni, chinuitorule, 


că nu mă desparţi cu nimic de Dumnezeu, pe care neîncetat îl voi lăuda cân- 
tându-I: Aliluia!” 


Icosul 7 

Întrecut-ai hotarele firii omeneşti cu răbdarea ta, sfântă muceniţă, şi cu ostenelile 
tale ai biruit pe vrăjmaşul mântuirii oamenilor. Pentru aceasta şi noi, care luăm prin 
tine mare mângâiere în necazuri, îţi cântăm, prea fericită Chiniachi: 

Bucură-te, că noian de vindecări ai izvorât cu sângele Tău celor ce te cheamă cu 
credinţă în ajutor; 

Bucură-te, că asemenea lui Daniil, marele prooroc, ai fost aruncată în mijlocul 
leilor; 

Bucură-te, că şi leii s-au smerit înaintea ta; 

Bucură-te, că Stăpânul Tău neîntrecut în putere, sălbăticia lor în blândeţe a pre- 
făcut; 

Bucură-te, că asemenea unei mieluşele ai fost adusă spre moarte, pentru dragostea 
Mielului lui Dumnezeu; 

Bucură-te, că la toate nevoinţele te-ai dat de bunăvoie, numai să nu fii despărțită de 
Hristos Mântuitorul; 

Bucură-te, că neîncetat ai purtat grijă de podoaba cea aleasă a sufletului; 

Bucură-te, că Lui i-ai adus ca dar credinţa, dragostea, chinurile şi sângele Tău; 
Bucură-te, că EI a trimis înger, care te-a dezlegat de trup, înainte de a ţi-l tăia pri- 
gonitorii; 

Bucură-te, că sufletul, la Mirele Ceresc, de înger ţi-a fost dus; 

Bucură-te, că şi cetele cele strălucitoare îţi cântau; 

Bucură-te, Sfântă muceniţă Chiriachi, pentru Hristos mult pătimitoare! 


Condacul 8 
Asemenea fiului celui rătăcit din parabolă, ne-am cheltuit viaţa departe de adevărul 
cel neîntrecut al lui Dumnezeu şi de dragostea Celui care din iubire s-a dat Crucii 


pentru noi, care prin ale noastre păcate ne-am hpsit de lumina şi de mântuirea Lui. 
Dar văzând că sfârşitul nostru se apropie şi că nu avem sprijin în ceasul cel înfri- 
coşat al Judecăţii, strigăm către tine: Sfântă Chiriachi cea cu daruri dăruită, să ne 
ajuţi cu puterea rugăciunilor tale, ca să ne învrednicim de pocăință, prin care să 
cântăm neîncetat lui Dumnezeu: Aliluia! 


Icosul 8 

Cu dumnezeiască râvnă luptându-te împotriva necredinţei şi a păcatului, ai ieşit 
biruitoare, Sfântă muceniţă Chiriachi. Pentru aceasta te lăudăm noi, credincioşii, ca 
una ce eşti învrednicită de mare har de la Dumnezeu, pentru care ţi-ai dat trupul 
spre chinuire. Primeşte, fecioară sfântă, odată cu rugăciunile şi cântările noastre de 
laudă: 

Bucură-te, că şi chinuitorii s-au mirat de răbdarea ta cea îndelungată; 

Bucură-te, a credinţei creştineşti apărătoare neînfricată; 

Bucură-te, că Însuşi Dumnezeu a căutat spre patimile tale; 

Bucură-te, că numai pe câmpia desăvârşitei curăţii te-ai nevoit; 

Bucură-te, că pe calea cea grea a muceniciei ai călătorit; 

Bucură-te, că ai fost încinsă cu putere de Sus, pentru războiul împotriva celor de 
Jos; 

Bucură-te, că ai fost îmbrăcată cu platoşa răbdării asemenea apostolilor şi mu-ceni- 
cilor; 

Bucură-te, că prin curajul Tău ai stins puterea păgânească a îngrozirilor şi a ame- 
ninţărilor; 

Bucură-te, că asemenea tinerilor din Babilon ai cântat: "binecuvântat este Dumne- 
zeul Părinților noştri"; 

Bucură-te, că prin rugăciune din văpaia focului ai primit roua mântuirii; 

Bucură-te, apărătoarea creştinilor de dogoarea necazurilor şi de focul patimilor; 
Bucură-te, Sfântă muceniţă Chiriachi, pentru Hristos mult pătimitoare! 


Condacul 9 

Prin rugăciunile şi prin pătimirile tale pentru adevărul cel mântuitor, învrednicitu- 
te-ai, muceniţă prea lăudată, de mare putere de la Dumnezeu de care nu te-a de- 
părtat nici o suferință, nici o îngrozire. De aceea şi noi, de tot felul de necazuri 
învăluiți fiind, alergăm la tine şi te rugăm: grăbeşte şi te roagă pentru noi, păcă- 
toşii, ca să nu ne osândească după păcatele noastre, ci să ne miluiască după 
mare mila Sa, pentru ca întotdeauna să-l cântăm cu inimă veselă împreună cu tine: 
Aliluia! 


Icosul 9 


De boli şi de dureri fiind loviți şi de tot felul de supărări fiind asupriţi, de ne- 
dreptăţi şi de neputinţe înconjurați fiind, pentru credința noastră, s/erzăm cu 
dragoste la sprijinirea ta, de Hristos purtătoare muceniţă Chiriachi, şi cu cre- 
dinţă te rugăm: înalță mâinile tale către Domnul Dumnezeu, pentru care ai 
pătimit, ca să ne izbăvească din toate încercările, să ne dea o viaţă liniştită şi să 
ne păzească în pace şi în neprihănire până la Sfârşitul vieţii, pe noi, ce cu evlavie 
îți cântăm: 

Bucură-te, că de întinăciunea sufletului şi a trupului te-ai păzit neatinsă; 

Bucură-te, că n-ai voit a cunoaşte logodnic pământean; 

Bucură-te, crin al fecioriei, care ai crescut în mijlocul spinilor idoleşti; 

Bucură-te, că te-ai învrednicit de veselia lui Hristos; 

Bucură-te, că acolo de nesecată Lumină a lui Dumnezeu te îndulceşti; 

Bucură-te, că în corul fecioarelor urmezi Mirelui ceresc; 

Bucură-te, că şi în cetele pătimitorilor pentru Hristos sălăşluieşti; 

Bucură-te, că pe pământ candela credinţei nestinsă ţi-ai păstrat; 

Bucură-te, că ai strălucit în toată Anatolia şi Bitinia cu strălucirea faptelor tale 
creştineşti; 

Bucură-te, că şi în Nicomidia pe toţi i-ai uimit cu frumuseţea sufletului şi bărbăția 
credinţei; 

Bucură-te, că toţi credincioşii iau îndemn de la bărbăţia ta cea nebiruită; 
Bucură-te, Sfântă muceniţă Chiriachi, pentru Hristos mult pătimitoare! 


Condacul 10 

Povăţuitoare şi ocrotitoare te punem vieţii noastre pe tine, Chiriachi, aleasă mi- 
reasă şi vitează muceniţă a lui Hristos. Cârmuieşte viaţa noastră cu pânzele 
rugăciunilor tale. Îndreptează-ne la limanul mântuirii şi ne izbăveşte de ispitele 
patimilor, pe noi, care împreună cu tine cântăm Preaputernicului Dumnezeu: Ali- 
luia! 


Icosul 10 

Vieţuind în curăţie şi înfruntând bărbăteşte pe hulitorii de Dumnezeu, ai strigat: 
"La mireasma Mirelui meu am alergat, Doamne, şi în muntele cel sfânt al 
Evangheliei m-am Suit şi nu mă înfricoşez de cei ce vor să mă întoarcă de pe 
căile mântuirii”. Pentru aceasta şi noi te lăudăm şi îţi cântăm unele ca acestea: 
Bucură-te, fecioară, că fecioria este casa lui Dumnezeu; 

Bucură-te, că vitejia şi curăţia sunt săbii neînfrânte ale mucenicilor; 

Bucură-te, că nu ai luat în seamă frumuseţea cea din afară a trupului cel pieritor; 
Bucură-te, că ai prețuit frumuseţea cea dinăuntru după adevăr; 

Bucură-te, că fecioria este dimpreună vorbitoare cu îngerii; 

Bucură-te, că minunat ai înflorit ca o mlădiţă din rădăcina sfântă a Evangheliei; 


Bucură-te, că ai odrăslit roduri bogate pentru cei ce viețuiesc după cuvântul 
Domnului Hristos; 

Bucură-te, că viaţa ta este pentru toţi credincioşii mireasma adevăratei vieţuiri; 
Bucură-te, că mintea ţi-ai luminat-o cu dumnezeiască înţelepciune; 

Bucură-te, lună lucitoare prin care noaptea rătăcirii noastre se luminează; 
Bucură-te, a noastră grabnică ajutătoare în nevoi şi în necazuri; 

Bucură-te, Sfântă muceniţă Chiriachi, pentru Hristos mult pătimitoare! 


Condacul 11 

Când ispitele ne împresoară şi ajutorul ne lipseşte şi când necazurile ne apasă, unde 
să alergăm, Sfântă muceniţă Chiriachi, decât la Mântuitorul şi la prea curata Sa 
Maica şi la tine, fecioară sfântă, care te-ai arătat neclintită în dragostea credinţei şi 
vrednică a fi ascultată de Dumnezeu, care ţi-a dăruit mare har de Sus. Pe Acela 
roagă-L, Sfântă muceniţă, să nu ne părăsească, ci, ca şi pe Petru, apostolul Său, să 
ne scoată din valurile vieţii şi din toate încercările să ne izbăvească, spre a-l cânta 
în pace în toate zilele vieţii noastre: Aliluia! 


Icosul 11 

Dacă a văzut Apolinarie că nimic nu izbuteşte cu îngrozirile şi cu chinurile, iar cei 
de faţă urmau pilda ta şi se făceau închinători ai Dumnezeului Tău şi al nostru, a 
poruncit ca şi pe toţi aceia să-i dea morții, socotind necugetat că se face sminteală 
în poporul cinstitor de idoli. Apoi, cu momeli a încercat să te îndepărteze de 
Hristos, dar neizbutind, poruncă a dat să fii tăiată cu sabia. Primind cu bucurie 
vestea izbăvirii de trupul cel pătimitor şi trecător, primeşte şi de la noi, sfântă 
muceniţă, laude ca acestea; 

Bucură-te, că ţi s-a dat voie, înainte de tăiere, să te rogi cu glas Domnului Tău; 
Bucură-te, că şi atunci înainte de moarte ai învăţat pe credincioşi să rămână ne- 
clintiţi în credinţa creştină; 

Bucură-te, că Dumnezeu ţi-a ascultat rugăciunea şi a luat la EI sfinţit sufletul Tău; 
Bucură-te, că trupul cel chinuit de păgâni a adormit liniştit, uimind şi prin aceasta 
pe ucigaşii tăi; 

Bucură-te, că pentru suferinţele tale de pe pământ, plată bogată ţi-ai adunat în ce- 
ruri; 

Bucură-te, că ai fost primită cu dragoste şi cu cântări de laudă în cetele de Sus; 
Bucură-te, că atunci glas din cer s-a auzit strigând mulțimii: "Mergeţi, fraților, şi 
propovăduiţi pe Dumnezeu, cel în Treime slăvit”. 

Bucură-te, că ostaşii şi cei ce erau de faţă s-au supus poruncii dumnezeieşti; 
Bucură-te, că aceasta s-a făcut spre chinuirea trupurilor lor; 

Bucură-te, că prin aceasta şi ei au primit, împreună cu tine, răsplata Mântuitorului 
Hristos; 


Bucură-te, că, prin rugăciunea şi ajutorul Tău, nădăjduim a fi feriți de veşnica 
osândă; 
Bucură-te, Sfântă muceniţă Chiriachi, pentru Hristos mult pătimitoare! 


Condacul 12 

Trupul Tău cel chinuit şi martirizat a fost îngropat de către binecredincioşii creştini 
în pământul din care a fost luat. Izvor de binecuvântări se revărsau asupra celor ce 
se apropiau cu credinţă şi se rugau către tine cu inimă înfrântă şi smerită. Bolile se 
vindecau, patimile se curăţau, iar vrăjmaşii văzuţi şi nevăzuţi se potoleau. Prin 
harul Bunului Dumnezeu şi purtarea de grijă a păstorului Eparhiei Huşilor, 
episcopul lacob Stamati, o mână din sfintele tale moaşte, prea fericită muceniţă 
Chiriachi, cu cinste a fost aşezată în biserica Mănăstirii Sfinților apostoli Petru şi 
Pavel, ctitoria binecredinciosului voievod Ştefan cel mare, unde, împreună cu 
Sfinţii apostoli, îl prea mărim pe Dumnezeu cel închinat în Treime şi îi cântăm: 
Aliluia! 


Icosul 12 

Ca să nu te lipseşti de dragostea lui Hristos şi de mântuirea sufletului, nu te-ai 
temut, Sfântă Chiriachi, a-ţi da trupul cel fecioresc la suferinţe şi a înfrunta pe 
prigonitorii Evangheliei Domnului Hristos. Focul nu te-a înspăimântat, bătăile nu 
te-au slăbit, închisoarea nu te-a înfricoşat, fiarele n-au putut să te îngrozească, iar 
moartea ca pe o dulceaţă ai primit-o, prin care socoteai să mergi mai grabnic la 
Mirele Tău şi Dumnezeul nostru. Pentru aceasta şi noi îţi cântăm aşa: 

Bucură-te, că prin curajul Tău ai surpat chinurile păgâneşti; 

Bucură-te, că mare cutremur a trimis atunci Dumnezeu şi a spăimântat pe hulitorii 
Săi, 

Bucură-te, că aceştia, căutând numai la cele pământeşti, nu au putut să vadă pu- 
terea ce-ţi venea de Sus; 

Bucură-te, că prin răbdarea cea mai presus de fire ai întrecut puterile omeneşti; 
Bucură-te, că l-ai rănit pe amăgitorul Evei cu nevoinţele tale; 

Bucură-te, că ai înecat mulțimea zeilor păgâneşti cu picăturile sângelui Tău; 
Bucură-te, că eşti slujitoare sfintelor noastre altare şi tuturor credincioşilor pildă de 
curaj şi bună cucernicie; 

Bucură-te, că te-ai învrednicit a birui pe împărații şi pe ostaşii cei tari şi înarmaţi, 
învăţându-ne prin aceasta să-i biruim pe eretici şi credinţa ortodoxă să o păzim; 
Bucură-te, că înarmată numai cu credinţă şi cu dragostea de Dumnezeu, ne-ai în- 
vățat cum să dobândim Împărăţia Cerurilor; 

Bucură-te, că neîncetat stai în ajutorul celor care cu credinţă se roagă şi cu inimă 
curată îţi cântă; 

Bucură-te, Sfântă muceniţă Chiriachi, pentru Hristos mult pătimitoare! 


Condacul 13 (trei ori) 

O, Sfântă muceniţă Chiriachi, primeşte rugăciunile celor ce ne-am adunat în Bise- 
rica lui Dumnezeu ca să cerem ajutorul Tău şi să te lăudăm pentru vitejia ta. Nu 
înceta a te ruga Domnului Tău şi Dumnezeului nostru lisus Hristos ca să păzească 
întreaga ţară a Moldovei, întreg pământul românesc şi întreaga lume, lucrare a 
mâinilor Sale, iar pe noi şi pe întreg poporul Său să ne binecuvânteze cu pace şi să 
ne ocrotească de toată boala, de asupririle ştiuţilor şi neştiuţilor vrăjmaşi, de toate 
durerile sufleteşti şi trupeşti şi să împlinească cererile noastre cele către mântuire, 
învrednicindu-ne a-l cânta întotdeauna: Aliluia! 


Apoi iarăşi se zice: 


Icosul 1 

Pornind păgânul împărat Dioclețian prigoană înfricoşată pentru nimicirea Evan- 
gheliei lui Hristos, insufla groază şi împrăştia moarte asupra drept-credincioşilor 
creştini. Tu însă, fecioară Chiriachi, ai înfruntat trufia lui, 1-ai nesocotit poruncile şi 
nu te-ai înfricoşat de îngrozirile tiranului. Ai predicat pe Dumnezeul cel adevărat şi 
al umilit pe vrăjmaşii Crucii. Pentru aceasta şi noi îţi cântăm: 

Bucură-te, că ai avut părinţi binecredincioşi pe Dorotei şi Evsevia; 

Bucură-te, că şi ei au fost chinuiţi şi ucişi, pentru că au mărturisit dreapta credinţă; 
Bucură-te, că ai crezut în dragostea lui Dumnezeu şi în ascultarea Evangheliei; 
Bucură-te, că ai venit în lume, în zi de Duminică, al cărei nume îl porți; 

Bucură-te, că ai fost hărăzită Domnului încă de la naştere; 

Bucură-te, că viaţă virtuoasă ai dus din copilărie; 

Bucură-te, că prea frumoasă la chip ai fost, dar şi mai aleasă ţi-a fost frumuseţea 
sufletului; 

Bucură-te, că prea înţeleaptă hotărâre ai luat să rămâi fecioară; 

Bucură-te, că ai adus dumnezeiescului Mire, drept zestre, credinţă vitejească şi dra- 
gostea până la jertfă; 

Bucură-te, că prin nevoinţele tale, rodul mântuirii ţi-ai agonisit; 

Bucură-te, că înaintea sicriului moaştelor tale căzând noi, credincioşii, îți strigăm: 
Bucură-te, Sfântă muceniţă Chiriachi, pentru Hristos mult pătimitoare! 


Condacul 1 

Adunându-ne să cerem ajutorul Sfintei muceniţe Chiriachi în nevoile şi necazurile 
ce ne cuprind pe noi, să o lăudăm pentru nevoinţele sale cele purtătoare de biruinţă 
şi să-i strigăm cu credinţă: Fecioară sfântă, roagă pe Milostivul Dumnezeu să ne 
dea cuvânt luminat, pătrunderea minţii şi curăția în gând şi în fapte bune, ca să 
prea mărim cum se cuvine vitejia ta prin care ţi-ai dat trupul jertfă fără de prihană 

Sfânta mare muceniţă Chiriachi, făcătoare de minuni, vindecătoare de boli — 
Rugăciune, imnografie şi moaşte 


Rugăciune către Sfânta muceniţa Chiriachi 


O, prea sfântă şi întru tot lăudată mare muceniţă Chiriachi, care pentru Hristos ai 
pătimit, ca pildă să ne fii de adevărată credinţă şi răbdare, primeşte acum această 
smerită rugăciune, de la noi nevrednicii robii tăi, căci către tine, ca la un adevărat 
izvor de tămăduiri grabnic folositor alergăm, cinstind sfintele tale moaşte şi chipul 
icoanei tale, în genunchi, care cu credinţă, cu adâncă evlavie şi cu lacrimi te ru- 
găm: 


Înalță cugetul tău, Sfântă muceniță Chiriachi, către Domnul şi Mântuitorul nostru 
lisus Hristos, pe care roagă-L, iertare de păcate şi mare milă să ne dăruiască nouă 
şi poporului cel bine credincios, ploaie la bună vreme, roade îmbelşugate pămân- 
tului, şi bună stare întregii lumi. 


Roagă-L să ne dăruiască viaţă lină şi fără de păcat, credinţa ortodoxă să o întă- 
rească, întărâtările ereticilor să le nimicească, pe vrăjmaşii noştri să-i îmblân- 
zească, ura să o stingă, dragostea să o înmulțească, războaiele să le oprească şi 
pace lumii să dăruiască. 


Sfântă muceniţă, dăruieşte bună înţelegere soţilor, căsătorie binecuvântată tine- 
rilor, iubire de fii părinţilor, copiilor ascultare faţă de părinţi. 


Sfântă muceniţă mult pătimitoare, cere de la Hristos - Domnul, pentru noi îndurare 
şi tuturor păcătoşilor îndreptare; înţelepciune ierarhilor, râvnă duhovnicească preo- 
ilor, împodobire cu virtuţi călugărilor, sănătate, iertare de păcate şi mântuire 
tuturor credincioşilor; fu mijlocitoare înaintea Dreptului Judecător, pentru noi 
smeriţii robii tăi, împreună cu Sfânta de Dumnezeu Născătoare şi pururea Fecioara 
Maria şi cu toţi sfinții cei bine plăcuţi lui Dumnezeu, prea mărind pentru toate 
binefacerile revărsate asupra noastră: pe Tatăl, pe Fiul şi pe Sfântul Duh, 
Dumnezeu, zicând: Slavă Ţie, Dumnezeule cel prea mărit întru Sfinţii Tăi, în vecii 
vecilor! Amin. 


Imnografie 


Condacul Sfintei mari muceniţe Chiriachi: Muceniţa lui Hristos ne-a chemat pe 
noi împreună acum să cântăm cu laude luptele şi dumnezeieştile ei nevoinţe. Căci 
ea, ca o vitează cu cugetul, după numele ce poartă, este doamnă a gândului şi a 
patimilor celor necuvioase. 


Troparul Sfintei mari muceniţe Chiriachi: Mieluşeaua Ta lisuse, Sfânta muceniţă 
Chiriachi, strigă cu mare glas: pe Tine Mirele meu, te iubesc şi pe Tine căutându- 
Te mă chinuiesc şi împreună mă răstignesc şi împreună mă îngrop cu Botezul Tău 
şi pătimesc pentru Tine, ca să şi împărăţesc întru Tine şi mor pentru Tine, ca să şi 
viez întru Tine; ci ca pre o jertfă fără prihană, primeşte-mă pe mine, ceea ce cu 


dragoste mă jertfesc Ție. Pentru rugăciunile ei, ca un Milostiv, mântuieşte sufletele 
noastre. 


Moaştele Sfintei muceniţe Chiriachi 

În anul 1787, episcopul Iacob Stamate (1782-1792), devenit pe urmă Mitropolit al 
Moldovei şi Sucevei, agoniseşte pentru sfânta episcopie a Huşilor, o parte mai 
mare din moaştele Sfintei muceniţe Chiriachi, pe care le răscumpărase de la un 
arhimandrit, din Sfântul munte al Athosului. O parte din sfintele sale moaşte 
(mâna) se află depuse în Catedrala episcopală "Sfinţii apostoli Petru şi Pavel” din 
Huşi, ctitorită de bine credinciosul voievod Ştefan cel mare şi sfânt, în anul 1495. 


Foarte cunoscută nouă este Sfânta Vineri ( Sfânta Parascheva mult folositoarea), 
iar Sfânta Chriachi (Duminică) ar trebui să ne fie la fel de cunoscută, deoarece 
sfintele ei moaşte ocrotesc, la rândul lor, ţara noastră şi mai ales, datorită vieţii 
sale. 


Sfintele moaşte care se află în catedrala episcopală de la Huşi izvorăsc pururea 
minuni celor ce le cinstesc. 


Sfânta Ocrotitoarea 
Muceniţă | Au Eparhiei 
Chinachi î Hușilor 

Decariie SHati Moceaiu Cruci peatra Hrigtza mah ie 


„voor emo. 

Mâna Sfintei Chiriachi 


Capul Sfintei Kyriaki în Mănăstirea 
Sfinţilor Arhangheli din Aigialeia, Grecia 


Capul Sfintei Kyriaki este păstrat în Mănăstirea Sfinţilor Arhangheli din Aigialeia, 
Grecia. Această mănăstire a fost fondată de Sfântul Leontie în 1450. Ca fiu al unei 
familii aristrocratice din Constantinopol, mănăstirea a fost construită cu sprijinul 
unchiului său Thomas şi Demetrios paleologul, care a fost impresionat de sfinţenia 
vieţii nepotului său. Ca un cadou i-a dat, de asemenea, capul Sfintei Kyriaki de la 
Constantinopol, care rămâne o comoară nepreţuită a Mănăstirii. 


